“Fă ceva, fă să-şi vadă măcar o dată sufletul!” 


Sfinţii apostoli Petru şi Pavel (29 iunie): 


https://www.academia.edu/82333437/Sfin % C5% A3ii apostoli Petru _ 9% C5%9Fi Pavel 29 
iunie 


https://archive.org/details/sfintii-apostoli- i-pavel-29-iunie 


https://drive.google.com/file/d/14WwQSdDhsy- 
GV50QYeRk3Tz2yV gkQ4U3/view?usp=sharing 

Pe vremea când Dumnezeu şi Sfântul Petru umblau pe pământ sub chipul unor 
moşnegi gârbovi sprijiniți în toiag şi cu sandale rupte, se întâmpla să bată pe la 
uşile oamenilor la căderea nopţii iar de multe ori erau izgoniți. 

Odată i-a prins noaptea pe câmp şi odată cu ea o ploaie care le-a udat veşmintele şi 
i-a umplut de noroi. Şi tot rătăcind ei, numai într-un târziu au ajuns la marginea 
unui sat, abia au îndrăznit să bată cu toiagul în prima poartă. 


Câinii mari s-au repezit să-i sfâşie, dar numaidecât s-a auzit un glas bărbătesc, în- 
trebând cine bate. 


Și au răspuns: 
- Oameni buni! 


Atunci omul, potolind câinii, i-a poftit în casă unde nevasta şi copiii abia se trezi- 
seră din somn. El a început să dea porunci, dar cu blândeţe. 


- Mario, ia mai pune nişte vreascuri pe foc! Tudore, dă fuga la fântână după o do- 
niță cu apă proaspătă! Ileano, ia vezi tu de o oală cu lapte! 


Și le-au dat să se spele şi să se şteargă cu ştergare albe şi i-au ospătat şi i-au pus să 
doarmă într-o odaie care mirosea a gutui şi busuioc. 


A doua zi dimineaţă, iar le-au dat să se spele, i-au ospătat, le-au pus şi în traistă 
nişte mere cum nu mai văzuseră şi le-au urat drum bun. 


Cum au ieşit din sat, Sfântul Petru a început să se roage la Dumnezeu: 
- Doamne, fă ceva pentru oamenii aceştia, că tare ne-au primit frumos! 


- Ce-ai vrea să fac, Sfinte Petre, că ai văzut că nu erau nevoiaşi. 
- Fă ceva, fă să-şi vadă măcar o dată sufletul! 


- Să-şi vadă sufletul, spui, Sfinte Petre? 


- Da, Doamne, să-şi poată vedea sufletul, aşa cum vedem noi plopul acela, de aco- 
lo. 


- Bine, Sfinte Petre, a spus Dumnezeu, privind gânditor satul din vale. 


lar după o vreme, din neamul acela de oameni s-a născut Mihai Eminescu. 


(Geo Bogza, Basm) 


